Izvor: Tanjug/Sava Radovanović

Mihajlo Grupković izabran za predsednika skupštine opštine, SNS na vlasti na Vračaru. Lista Vračar slobodno predložila je Branimira Kuzmanovića, dok je SNS predložila jedinog odbornika - Mihajla Grupkovića iz LDP-a. Na tajnom glasanju izabran je Grupković.

Konstitutivna sednica Skupštine beogradske opštine Vračar počela je oko 16 časova, a završena je oko 18 sati, a njom je predsedavao najstariji odbornik, Jovan Hadži Đokić iz Srpske napredne stranke (SNS).

Grupković je dobio 23 glasa, Kuzmanović 22, što znači da su za Grupkovića glasala i dva odbornika DSS-Dveri i jedan odbornik Levice Srbije i pretpostavlja se sam Grupković. Za Grupkovića su glasali, pored odbornika SNS, još i tri odbornika SPS.

Inače, oba odbornika bila su na listi "Vračar - slobodno".

POVEZANE VESTI DSS i Dveri se ograđuju od podrške SNS na Vračaru

Na sednici je razrešena dužnosti dosadašnja sekretarka skupštine opštine Aleksandra Gojković i njen zamenik, i na njeno mesto postavljen je Zoran Lukić iz SNS-a, dosadašnji predsednik Gradske izborne komisije.

Njega je za sekretara Skupštine opštine Vračar predložio novoizabrani predsednik Skupštine opštine Mihajlo Grupković.

Odbornici su izglasali i članove komisije za propise, upravu i administrativno- mandatna pitanja, nakon čega je sednica, uz prethodne konsultacije sa šefovima odborničkih grupa, prekinuta.

Grupković je takvu odluku obrazložio time da nema kandidata za predsednika opštine Vračar i da su konsultacije o tome, ko bi mogao da bude kandidat još u toku.

Predsednik opštine, kao i njegov zamenik i članovi opštinskog veća izabraće se na narednoj sednici koja mora biti održana u roku od 30 dana, kako bi se izbegla prinudna uprava u toj opštini i novi izbori.

Grupković je novinarima, nakon sednce, kazao da se pokazalo da je LDP bio u pravu kada je prekinuo pregovore sa listom "Vračar - Slobodno - Demokratska stranka (DS)" i pokretom đB o formiranju vlasti na Vračaru.

"Očekujemo da u narednih mesec dana DS pristane na kompromis kao SNS, da Vračar ne bi otišao u prinudnu upravu. Pod kompromisom podrazumevam efikasnu vlast, a ne većinu koja će se raspasti do prve sednice", rekao je Grupković.

Nosilac liste Vračar - slobodno - DS Branimir Kuzmanović, izjavio je da je očigledno da je SNS formirala većinu sa jednim odbornikom LDP-a i jednim odbornikom Levice Srbije.

"Ono što će ljudi sa liste Vračar slobodno, nastaviti da rade je da se trude da uspostave većinu dogovorenu sa pokretom đB, ako u tome ne uspemo gledaćemo da se ne uvede prinudna uprava, jer je to najgore rešenje", rekao je Kuzmanović.

On je podsetio da su sa LDP-om imali postkoalicioni sporazum prema kome su liberali trabali da dobiju člana opštinskog Veća.

"Trgovina uticajem koja je krivično delo, očito se desila i ovde", rekao je Kuzmanović.

Uglješa Mrdić iz SNS-a rekao je da je najvažnije da je konstituisanjem Skupštine opštine Vračar izbegnuta prinudna uprava i novi izbori, istovremeno odbacivši optužbe liste "Vračar - slobodno" kao neosnovane.

"Predložili smo Grupkovića jer smo želeli da pokažemo da smo za politiku kompromisa i da poštujemo volju građana. Grupković je pokazao kompetentnost time što poštuje izbornu volju građana, samim tim što je za sekretara predložio čoveka iz SNS-a", rekao je Mrdić.

Prema njegovim rečima, današnja sednica ličila je na cirkus, jer su odbornici pokreta đB javno pokazivali listiće za glasanje, iako je ono bilo tajno.

Detaljnije od Igora Košuta:

00:00 Izvor: N1

Kuzmanović: Trudićemo se da uspostavimo većinu

Nosilac liste Vračar slobodno Branimir Kuzmanović, koga su ta lista i Pokret Dosta je bilo kandidovali za predsednika Skupštine opštine Vračar, rekao je da je očigledno da je Srpska napredna stranka formirala većinu sa jednim odbornikom Liberalno demokratske partije i jednim odbornikom Levice Srbije.

"Ono što će ljudi sa liste Vračar slobodno, nastaviti da rade je da se trude da uspostave većinu dogovoremnu sa pokretom Dosta je bilo. Ako u tome ne uspemo gledaćemo da se ne uvede prinudna uprava u narednih mesec dsana, jer je to najgore rešenje za građane Vračara", rekao je Kuzmanović.

On je podsetio da su sa LDP-om imali postkoalicioni sporazum prema kojem je LDP trebalo da dobije člana opštinskog Veća.

"Trgovina uticajem koja je krivično delo, očito se desila i ovde", rekao je Kuzmanović.

Dosta je bilo: Vračar pao pod naprednjačku vlast

Pokret Dosta je bilo saopštio je da je opština Vračar, suprotno volji građana, "pаla pod nаprednjаčku vlаst", jer je nаprаvljenа koаlicijа SNS, SPS-JS, Dš-Dveri, LDP i Levicа Srbije.

Pokret je naveo da će biti opozicijа nа Vrаčаru, kаo i DS, koji je predvodio listu "Vrаčаr slobodno".

"Javno pitamo Liberalno demokratsku partiju, Čedomirа Jovаnovićа i njihovog predstаvnikа nа Vrаčаru, Mihаjlа Grupkovićа, štа su dobili dа bi prevаrili Vrаčаrce i ušli u dil sа SNS? Isto pitаnje postаvljаmo i odborniku Levice Srbije, Mаrku Mаndiću, koji je glаsаo zа prevаrаntsku koаliciju sа SNS i izigrаo poverenje Vrаčаrаcа", navedeno je u saopštenju.

Zanimljivo je da je odbornik Levice Srbije tvrdio ranije za N1 da na njega vrše pritisak naprednjaci i da će on tome odoleti, a da je danas, ipak, glasao za njihov predlog. Nakon toga, Levica Srbije je saopštila da je on isključen iz te stranke.

Lista "Vračar slobodno - Branimir Kuzmanović", koju čine Demokratska stranka, Socijaldemokratska stranka, Liberalna demokratska partija, Levica Srbije, Socijaldemokratska unija i Nova stranka, osvojila je 17 mandata na izborima 24. aprila.

LDP: Pokret Dosta je bilo besan jer mu nisu prošle ucene

Opštinski odbor Liberalno demokratske partije Vračar ocenio je da je "Pokret Dosta je bilo besan što nije uspeo u svojim ucenama, koje bi mu omogućile da preuzme opštinu Vračar i da pokušava da okrivi nekog trećeg zbog svojih ambicija koje nisu ostvarene.

LDP Vračara ističe da je očigledno da u rečniku Saše Radulovića postoji samo pitanje: "A ko je koliko uzeo novca za određenu uslugu?".

Na pitanje šta smo dobili, opštinski odbor LDP Vračara ističe: "dobili smo 30 dana koji su potrebni da bi se dobila skupštinska većina koju građani očekuju.

Demokratska stranka i Srpska napredna stranka treba što pre da naprave kompromis koji ne podleže nikakvim uticajima Radulovića i njegovih muzikanata, ocenio je LDP.

LDP je pozvao Demokratsku stranku da što pre izađe iz aranžmana sa pokretom Saše Radulovića i da se u kompromisu između svih strana dođe do vlasti kakvu Vračar zaslužuje, ističe se u saopštenju

Izvor: N1

Lista "Aleksandar Vučić - Srbija pobeđuje" osvojila je 16 mandata, Pokret Dosta je bilo osvojio je sedam mandata, Socijalistička partija Srbije tri, dok je Demokratska stranka Srbije osvojila dva mandata.

Sednica je trebalo da bude održana 10. juna, ali nije bilo kvoruma. Tada se nisu pojavili predstavnici liste "Vračar slobodno-Branislav Kuzmanović", izuzev odbornika LDP-a, kao ni predstavnici pokreta Dosta je bilo. Sednici je prisustvovalo samo 17 od 45 odbornika.

Najstariji odbornik je tada novu sednicu zakazao za 24. jun, dok je Branimir Kuzmanović tvrdio da je sednica zakazana za 20. jun.

Ako Skupština Vračara ne bude formirana do sutra u ponoć, ta opština ići će na nove izbore. Ukoliko vlast na Vračaru ne bude konstituisana, Skupština Beograda ima ovlašćenje da postavi privremenu upravu.